CELEX: 32005R1564
Language: sk
Date: 2005-09-07 00:00:00
Title: Nariadenie Komisie (ES) č. 1564/2005 zo 7. septembra 2005, ktorým sa ustanovujú štandardné formuláre na zverejňovanie oznámení v rámci postupov verejného obstarávania podľa smerníc Európskeho parlamentu a Rady 2004/17/ES a 2004/18/ES   (Text s významom pre EHP)

1.10.2005   
            
            
               SK
            
            
               Úradný vestník Európskej únie
            
            
               L 257/1
            
         
      NARIADENIE KOMISIE (ES) Č. 1564/2005
   
   zo 7. septembra 2005,
   ktorým sa ustanovujú štandardné formuláre na zverejňovanie oznámení v rámci postupov verejného obstarávania podľa smerníc Európskeho parlamentu a Rady 2004/17/ES a 2004/18/ES
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2004/17/ES z 31. marca 2004, ktorou sa koordinujú postupy obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 44 ods. 1 a článok 63 ods. 1,
   so zreteľom na smernicu Európskeho parlamentu a Rady 2004/18/ES z 31. marca 2004, ktorou sa koordinujú postupy pri uzavieraní verejných zmlúv na uskutočnenie prác, dodanie tovaru a poskytnutie služieb (2), a najmä na jej článok 36 ods. 1, článok 58 ods. 2, článok 64 ods. 2 a článok 70 ods. 1,
   po porade s Poradným výborom pre verejné obstarávanie,
   keďže:
   
               (1)
            
            
               Smernica 2004/17/ES požaduje, aby sa zákazky, na ktoré sa vzťahuje, zverejnili v Úradnom vestníku Európskej únie. Oznámenia, ktoré majú byť zverejnené na tento účel, musia obsahovať informácie ustanovené v tejto smernici, a najmä v prílohách XIII, XIV, XV A, XV B, XVI, XVIII a XIX k tejto smernici.
            
         
               (2)
            
            
               Smernica 2004/18/ES požaduje, aby sa zákazky, na ktoré sa vzťahuje, zverejnili v Úradnom vestníku Európskej únie. Oznámenia, ktoré majú byť zverejnené na tento účel, musia obsahovať informácie ustanovené v tejto smernici, a najmä v jej prílohe VII.
            
         
               (3)
            
            
               Smernice Rady 92/50/EHS z 18. júna 1992 o koordinácii postupov verejného obstarávania služieb (3), 93/36/EHS zo 14. júna 1993 o koordinácii postupov verejného obstarávania dodania tovaru (4), 93/37/EHS zo 14. júna 1993 o koordinácii postupov verejného obstarávania prác (5) a 93/38/EHS zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore (6), zmenené a doplnené smernicou Komisie 2001/78/ES (7), ustanovujú štandardné formuláre na zverejňovanie takýchto oznámení.
            
         
               (4)
            
            
               Keďže smernice 92/50/EHS, 93/36/EHS a 93/37/EHS boli nahradené smernicou 2004/18/ES a smernica 93/38/EHS bola nahradená smernicou 2004/17/ES, je potrebné ustanoviť jednotný súbor aktualizovaných štandardných formulárov, ktoré zohľadňujú informácie požadované v týchto smerniciach a sú vo formáte, s ktorým sa dá pracovať elektronicky.
            
         
               (5)
            
            
               Členské štáty majú transponovať smernice 2004/17/ES a 2004/18/ES do vnútroštátneho práva najneskôr do 31. januára 2006. Niektoré členské štáty však môžu transponovať tieto smernice pred uplynutím tohto dátumu. Je preto vhodné, aby obstarávatelia v zmysle smernice 2004/17/ES a verejní obstarávatelia v zmysle smernice 2004/18/ES v štátoch, kde transpozičné opatrenia vstúpia do účinnosti pred dátumom uvedeným v smerniciach 2004/17/ES a 2004/18/ES, uplatňovali štandardné formuláre zavedené týmto nariadením od dátumu vstupu vnútroštátnych transpozičných opatrení do účinnosti,
            
         PRIJALA TOTO NARIADENIE:
   Článok 1
   Obstarávatelia použijú na zverejňovanie oznámení uvedených v článkoch 41 až 44 a v článku 63 smernice 2004/17/ES v Úradnom vestníku Európskej únie odo dňa vstupu do účinnosti vnútroštátnych opatrení transponujúcich túto smernicu a najneskôr od 1. februára 2006 štandardné formuláre ustanovené v prílohách IV až IX, XII a XIII k tomuto nariadeniu.
   Článok 2
   Verejní obstarávatelia použijú na zverejňovanie oznámení uvedených v v článkoch 35, 36, 58, 64 a 70 smernice 2004/18/ES v Úradnom vestníku Európskej únie odo dňa vstupu do účinnosti vnútroštátnych opatrení transponujúcich túto smernicu a najneskôr od 1. februára 2006 štandardné formuláre ustanovené v prílohách I, II, III a VIII až XIII k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2005
      
         
            Za Komisiu
         
         Charlie McCREEVY
         
         
            člen Komisie
         
      
   
   
      (1)  Ú. v. EÚ L 134, 30.4.2004, s. 1. Smernica zmenená a doplnená nariadením Komisie (ES) č. 1874/2004 (Ú. v. EÚ L 326, 29.10.2004, s. 17).
   
      (2)  Ú. v. EÚ L 134, 30.4.2004, s. 114. Smernica zmenená a doplnená nariadením (ES) č. 1874/2004.
   
      (3)  Ú. v. ES L 209, 24.7.1992, s. 1. Smernica naposledy zmenená a doplnená Aktom o pristúpení z roku 2003.
   
      (4)  Ú. v. ES L 199, 9.8.1993, s. 1. Smernica naposledy zmenená a doplnená Aktom o pristúpení z roku 2003.
   
      (5)  Ú. v. ES L 199, 9.8.1993, s. 54. Smernica naposledy zmenená a doplnená Aktom o pristúpení z roku 2003.
   
      (6)  Ú. v. ES L 199, 9.8.1993, s. 84. Smernica naposledy zmenená a doplnená Aktom o pristúpení z roku 2003.
   
      (7)  Ú. v. ES L 285, 29.10.2001, s. 1.
   
      ZOZNAM PRÍLOH
      
                  Príloha I: Štandardný formulár 1:
               
               Predbežné oznámenie
            
                  Príloha II: Štandardný formulár 2:
               
               Oznámenie o vyhlásení verejného obstarávania
            
                  Príloha III: Štandardný formulár 3:
               
               Oznámenie o výsledku verejného obstarávania
            
                  Príloha IV: Štandardný formulár 4:
               
               Pravidelné informatívne oznámenie – vybrané odvetvia
            
                  Príloha V: Štandardný formulár 5:
               
               Oznámenie o vyhlásení verejného obstarávania – vybrané odvetvia
            
                  Príloha VI: Štandardný formulár 6:
               
               Oznámenie o vyhlásení výsledkov verejného obstarávania – vybrané odvetvia
            
                  Príloha VII: Štandardný formulár 7:
               
               Oznámenie o kvalifikačnom systéme – vybrané odvetvia
            
                  Príloha VIII: Štandardný formulár 8:
               
               Oznámenie o profile kupujúceho
            
                  Príloha IX: Štandardný formulár 9:
               
               Zjednodušené oznámenie o vyhlásení verejného obstarávania dynamickým nákupným systémom
            
                  Príloha X: Štandardný formulár 10:
               
               Oznámenie o koncesii na práce
            
                  Príloha XI: Štandardný formulár 11:
               
               Oznámenie o vyhlásení verejného obstarávania – zákazky zadávané koncesionárom, ktorý nie je verejným obstarávateľom
            
                  Príloha XII: Štandardný formulár 12:
               
               Oznámenie o vyhlásení súťaže návrhov
            
                  Príloha XIII: Štandardný formulár 13:
               
               Oznámenie o výsledku súťaže návrhov
            
         PRÍLOHA I
         
            
         
            
         
            
         
            
         
            
         
            
         
            
      
      
         PRÍLOHA II
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         PRÍLOHA III
         
            
         
            
         
            
         
            
         
            
         
            
         
            
         
            
      
      
         PRÍLOHA IV
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         PRÍLOHA V
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         PRÍLOHA VI
         
            
         
            
         
            
         
            
         
            
         
            
         
            
         
            
      
      
         PRÍLOHA VII
         
            
         
            
         
            
         
            
         
            
         
            
      
      
         PRÍLOHA VIII
         
            
         
            
      
      
         PRÍLOHA IX
         
            
         
            
         
            
      
      
         PRÍLOHA X
         
            
         
            
         
            
         
            
         
            
         
            
      
      
         PRÍLOHA XI
         
            
         
            
         
            
         
            
         
            
      
      
         PRÍLOHA XII
         
            
         
            
         
            
         
            
         
            
         
            
         
            
      
      
         PRÍLOHA XIII